दरभंगा : जगदंबा युवा सांस्कृतिक समाज नवादा दिस सऽ आगामी 25 सऽ 27 जनवरी धरि नवादा गामक पंचवटी चौक पर विद्यापति पर्व समारोह आयोजित करबाक निर्णय लेल गेल। एहि संबंधमे रवि केँ युवा सांस्कृतिक समाजक संयोजक रामचंद्र झाक अध्यक्षतामे ग्रामीणक बैसार भेल जाहिमे इ निर्णय लेल गेल जे विद्यापति पर्व समारोहक पहिल दिन 25 जनवरी केँ समारोहमे मिथिला मैथिलीक समर्पित लोककेँ सम्मानित कैल जाओत। एहि अवसर पर बहुतो जन प्रतिनिधिगण भाग लेता ओतय 26 जनवरी केँ विद्यापति पर्व समारोहमे मिथिला विवि आ संस्कृत विविक कुलपति, साहित्यकार आ प्रख्यात कवि भाग लेता। तेसर आ अंतिम दिन 27 जनवरी केँ रंगारंग सांस्कृतिक कार्यक्रमक आयोजन कैल जाओत। बैसारमे डा. चंद्रमणि झा, कृष्णचंद्र झा, अवधेश झा, नरेश झा, गुणानंद झा संगे बहुतो लोक उपस्थित छलैथ। 